

**"ҚазАгроИнновация" акционерлік қоғамының кейбір мәселелері туралы**

Қазақстан Республикасы Үкіметінің 2009 жылғы 4 қарашадағы N 1753 Қаулысы.

      Қазақстан Республикасының 1994 жылғы 27 желтоқсандағы Азаматтық кодексінің (жалпы бөлім) 249-бабы 3-тармағының 2) тармақшасына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Қазақстан Республикасы Қаржы министрлігінің Мемлекеттік мүлік және жекешелендіру комитеті Қазақстан Республикасы Ауыл шаруашылығы министрлігімен бірлесіп, заңнамада белгіленген тәртіппен:

      1) осы қаулының қосымшасына сәйкес заңды тұлғалардың мемлекеттік қатысу үлестерін "ҚазАгроИнновация" акционерлік қоғамының орналастырылатын акцияларына ақы төлеуге беруді;

      2) "ҚазАгроИнновация" акционерлік қоғамының жарияланған акцияларының санын ұлғайтуды;

      3) осы қаулыдан туындайтын өзге де шараларды қабылдауды қамтамасыз етсін.

      2. Қоса беріліп отырған Қазақстан Республикасы Үкіметінің кейбір шешімдеріне енгізілетін өзгерістер мен толықтыру бекітілсін.

      3. Осы қаулы 2010 жылғы 1 қаңтардан бастап қолданысқа енгізілетін Қазақстан Республикасы Үкіметінің кейбір шешімдеріне енгізілетін өзгерістер мен толықтырудың 5-тармағын қоспағанда, қол қойылған күнінен бастап қолданысқа енгізіледі.

|  |  |
| --- | --- |
| Қазақстан Республикасының |  |
| Премьер-Министрі | К. Мәсімов |

|  |  |
| --- | --- |
|  | Қазақстан Республикасы Үкіметінің 2009 жылғы 4 қарашадағы N 1753 қаулысына қосымша |

**Мемлекеттік қатысу үлестері "ҚазАгроИнновация" акционерлік**  
**қоғамының орналастырылатын акцияларына ақы төлеуге**  
**берілетін заңды тұлғалардың тізбесі**

      1. "Арқалық ауыл шаруашылығы тәжірибе станциясы" жауапкершілігі шектеулі серіктестігі 100 %.

      2. "Қарабау" элиталы тұқым шаруашылығы" жауапкершілігі шектеулі серіктестігі 100 %.

      3. "Түгіскен" тәжірибе шаруашылығы" жауапкершілігі шектеулі серіктестігі 100 %.

      4. "Мерке" тәжірибе шаруашылығы" жауапкершілігі шектеулі серіктестігі 100 %.

      5. "Кондратов тәжірибе көрсететін орман питомнигі" жауапкершілігі шектеулі серіктестігі 100 %.

      6. "Красноводопад ауыл шаруашылығы тәжірибе станциясы" жауапкершілігі шектеулі серіктестігі 100 %.

      7. "Қаскелең тәжірибе шаруашылығы" жауапкершілігі шектеулі серіктестігі 100 %.

      8. "Солтүстік Қазақстан ауыл шаруашылығы тәжірибе станциясы"

      жауапкершілігі шектеулі серіктестігі 100 %.

      9. "Заречное" тәжірибе шаруашылығы" жауапкершілігі шектеулі серіктестігі 100%.

      10. "Ақтөбе ауыл шаруашылығы тәжірибе станциясы" жауапкершілігі шектеулі серіктестігі 100 %.

      11. "Қарабалық ауыл шаруашылығы тәжірибе станциясы" жауапкершілігі шектеулі серіктестігі 100 %.

      12. "Орал ауыл шаруашылығы тәжірибе станциясы" жауапкершілігі шектеулі серіктестігі 100 %.

      13. "Қазақ тұлпары" жауапкершілігі шектеулі серіктестігі 100 %.

      14. "Қарағанды өсімдік шаруашылығы және селекция ғылыми-зерттеу институты" жауапкершілігі шектеулі серіктестігі 100 %.

|  |  |
| --- | --- |
|  | Қазақстан Республикасы Үкіметінің 2009 жылғы 4 қарашадағы N 1753 қаулысымен бекітілген |

**Қазақстан Республикасы Үкіметінің кейбір шешімдеріне**  
**енгізілетін өзгерістер мен толықтыру**

      1. "Акциялардың мемлекеттік пакеттеріне мемлекеттік меншіктің түрлері және ұйымдарға қатысудың мемлекеттік үлестері туралы" Қазақстан Республикасы Үкіметінің 1999 жылғы 12 сәуірдегі N 405 қаулысында (Қазақстан Республикасының ПҮАЖ-ы, 1999 ж., N 13, 124-құжат):

      көрсетілген қаулымен бекітілген акцияларының мемлекеттік пакеттері мен үлестері республикалық меншікке жатқызылған акционерлік қоғамдар мен шаруашылық серіктестіктердің тізбесінде:

      "Алматы облысы" деген бөлімде:

      "Қаскелең тәжірибе шаруашылығы" жауапкершілігі шектеулі серіктестігі" деген реттік нөмірі 38-4-жол алынып тасталсын;

      "Ақтөбе облысы" деген бөлімде:

      реттік нөмірі 133-4-жол алынып тасталсын;

      "Жамбыл облысы" деген бөлімде:

      реттік нөмірі 180-4-жол алынып тасталсын;

      "Батыс Қазақстан облысы" деген бөлімде:

      реттік нөмірі 194-4-жол алынып тасталсын;

      "Қарағанды облысы" деген бөлімде:

      реттік нөмірі 214-15-жол алынып тасталсын;

      "Қызылорда облысы" деген бөлімде:

      реттік нөмірі 218-4-жол алынып тасталсын;

      "Қостанай облысы" деген бөлімде:

      реттік нөмірлері 229-6, 229-7, 229-8, 229-9-жолдар алынып тасталсын;

      "Солтүстік Қазақстан облысы" деген бөлімде:

      реттік нөмірлері 280-5, 280-6-жолдар алынып тасталсын;

      "Оңтүстік Қазақстан облысы" деген бөлімде:

      "Қарабау" элиталы тұқым шаруашылығы" жауапкершілігі шектеулі серіктестігі" деген реттік нөмірі 298 және реттік нөмірі 300-жолдар алынып тасталсын.

      2. "Республикалық меншіктегі ұйымдар акцияларының мемлекеттік пакеттері мен мемлекеттік үлестеріне иелік ету және пайдалану жөніндегі құқықтарды беру туралы" Қазақстан Республикасы Үкіметінің 1999 жылғы 27 мамырдағы N 659 қаулысында:

      көрсетілген қаулының қосымшасында:

      "Қазақстан Республикасы Ауыл шаруашылығы министрлігіне" деген бөлімде:

      реттік нөмірлері 205-17, 205-18, 205-19, 205-20, 205-22, 205-23, 205-24, 205-25, 205-26, 205-27, 205-28, 205-29, 205-30, 205-31-жолдар алынып тасталсын.

      3. "Қазақстан Республикасы Ауыл шаруашылығы министрлігінің кейбір мәселелері" туралы Қазақстан Республикасы Үкіметінің 2005 жылғы 6 сәуірдегі N 310 қаулысында (Қазақстан Республикасының ПҮАЖ-ы, 2005 ж., N 14, 168-құжат):

      көрсетілген қаулымен бекітілген Қазақстан Республикасы Ауыл шаруашылығы министрлігінің қарамағындағы ұйымдардың тізбесінде:

      "Жауапкершілігі шектеулі серіктестік" деген 4-бөлімде:

      реттік нөмірлері 89, 90, 91, 92, 94, 95, 96, 97, 98, 99, 100, 101, 102, 103-жолдар алынып тасталсын.

      4. Күші жойылды - ҚР Үкіметінің 28.08.2015 № 683 қаулысымен.  
      5. Күші жойылды - ҚР Үкіметінің 27.03.2020 № 142 қаулысымен.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК